Ma jelent meg a Központi Statisztikai Hivatal tájékoztatója a 2016. január-decemberi átlagkeresetekről.

A statisztika alapján a 2015-ös évhez képest 6,1%-kal nőtt a bruttó átlagkereset ami így 263 200 forint volt. A növekedés a minimálbér és a garantált bérminimum 5,7%-os emelésének, a fegyveres testületek illetményemelésének, az egészségügyi és szociális dolgozók bérkiegészítésének tudható be.

A pénzügyi, biztosítási területeken volt a legmagasabbak az átlagfizetések (bruttó 519 000 forint), a legalacsonyabbak pedig a humán-egészségügyi, szociális ellátás területén (bruttó 154 400 forint).

A nemzetgazdasági szintű nettó átlagkereset 175 000 volt, a családi adókedvezményt figyelembe véve 182 200 forint.